CELEX: 62022TN0069
Language: el
Date: 2022-02-04 00:00:00
Title: Υπόθεση T-69/22: Προσφυγή-αγωγή της 4ης Φεβρουαρίου 2022 — Eurecna κατά Επιτροπής

4.4.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 148/34
            
         
      Προσφυγή-αγωγή της 4ης Φεβρουαρίου 2022 — Eurecna κατά Επιτροπής
      (Υπόθεση T-69/22)
      (2022/C 148/45)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα-ενάγουσα: Eurecna SpA (Βενετία, Ιταλία) (εκπρόσωπος: R. Sciaudone, δικηγόρος)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση συμψηφισμού που περιέχεται στο από 25 Νοεμβρίου 2021 έγγραφο της Επιτροπής, απόφαση με την οποία η Επιτροπή προέβη στην ανάκτηση ποσού ύψους 22 139,05 ευρώ από το ποσόν των 417 234,68 ευρώ που είχε εκταμιευθεί στο πλαίσιο έργου χρηματοδοτημένου από την Ευρωπαϊκή Ένωση και το οποίο θεωρήθηκε ότι έπρεπε να ανακτηθεί λόγω παρατυπιών που φέρονται να διαπράχθηκαν στο στάδιο της υποβολής χρηματοοικονομικών εκθέσεων· και
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής της, η προσφεύγουσα-ενάγουσα προβάλλει έναν και μόνο λόγο, ο οποίος διακρίνεται σε τέσσερα σκέλη.
      
                  1.
               
               
                  Με τον μοναδικό λόγο ακυρώσεως, προβάλλεται ανυπαρξία του επίδικου πιστωτικού ποσού.
                  
                              —
                           
                           
                              Συναφώς, προβάλλεται παραβίαση της αρχής της χρηστής διοικήσεως και της υποχρεώσεως επιμελούς διοικητικής δράσεως όσον αφορά τον λογιστικό έλεγχο που διενήργησε η Ernst & Young (στο εξής: EY)· προσβολή των δικαιωμάτων άμυνας όσον αφορά τον λογιστικό έλεγχο που διενήργησε η EY· παραβίαση της αρχής της χρηστής διοικήσεως λόγω παραβάσεως του καθήκοντος αμεροληψίας κατά τη διοικητική δράση· και εσφαλμένη ερμηνεία της συμβάσεως στην έκθεση της EY.